Pistorius får trolig straffen i dag
I dag starter rettsmøtet som kan avslutte det sørafrikanske medier har døpt «århundrets rettssak». Dersom Pistorius' forsvarer får det som han vil, kan han slippe å sone straffen sin i fengsel.14. februar i fjor ble den sørafrikanske friidrettsstjernen Oscar Pistorius pågrepet etter at hans kjæreste, modellen Reeva Steenkamp (29), ble funnet drept hjemme hos Pistorius i Pretoria Pistorius (27) har innrømmet at han skjøt og drepte kjæresten gjennom en lukket toalettdør, men hevder han handlet i selvforsvar fordi han trodde hun var en innbruddstyv. Påtalemyndigheten festet ikke lit til Pistorius' forklaring og siktet ham for overlagt drap. Rettssaken ble innledet 3. mars i år i Pretoria, men tok en seks ukers pause i sommer for at den tiltalte skulle gjennomgå en psykiatrisk vurdering. Den konkluderte med at Pistorius ikke var psykisk ustabil i gjerningsøyeblikket. 12. september ble Pistorius dømt for uaktsomt drap på kjæresten. Han ble også dømt for å ha løsnet skudd på en restaurant. 27-åringen ble frikjent for å ha løsnet skudd gjennom soltaket på en bil, samt for å ha oppbevart ammunisjon ulovlig. Beinamputerte Pistorius har vunnet seks gull i løping i Paralympics. Han har også konkurrert i VM for funksjonsfriske og i London-OL i 2012. Den 11. september ble sprintstjernen frifunnet for overlagt og forsettlig drap på kjæresten Reeva Steenkamp. Dommer Thokozile Masipa hevdet imidlertid at Pistorius utvilsomt handlet uaktsomt da han skjøt 29-åringen fire ganger gjennom en baderomsdør. VG dekker straffeutmålingen til Oscar Pistorius direkte i dag. Se studiosending på VGTV fra 09.15. Rettsmøtet begynner 09.30. Se sendingen her. Bakgrunn:Fra helt til monster(VG+, krever innlogging)Muligheten for at sprintstjernen kan slippe fengsel, har skapt debatt om rettsystemet i Sør-Afrika. Aktoratet mener at tilliten til retten vil bli ødelagt, dersom samfunsstraff eller hjemmesoning blir resultatet av dagens straffeutmåling. Alternativet er at Pistorius kan sone opptil 15 år, som er den strengeste straffen han kan få for uaktsomt drap i Sør-Afrika. Bakgrunn:Slik skal aktoratet felle «Blade Runner» Dersom sprinteren får en mildere straff enn ti år i fengsel, hevder statsadvokat Gerrie Nel at folket kan komme til å ta loven i egne hender.Hvis Pistorius må sone i fengsel, kan han få det tøft. Fengselene i Sør-Afrika er nemlig kjent for å være overfylte, ha dårlige sanitære forhold og mye gjengkriminalitet. Tuberkulose er et stort problem i flere fengsler, og flere fanger dør årlig av sykdommen som sprer seg raskt i de overfylte cellene. Ronnie Fakude, som led av paraplegi, fortalte i april i år om hvordan det var å sone som handikappet. Han sonet 28 måneder uten dom, og bodde ifølge The Guardian på en celle som var ment for 37 menn, men hvor 87 insatte var stuet sammen. Pistorius, som har amputert begge beina, er kjent fra både OL og Paralympics. Han har blitt kalt verdens raskeste mann uten bein.
Oscar Pistorius (27) er funnet skyldig i uaktsomt drap på kjæresten Reeva Stenkamp (29). Tirsdag kan han få vite hvordan han skal straffes.